Վյատկա (ենթակայան)

**Վյատկա՝** ենթակայան, Կիրովի մարզի Կիրովո-Չեպեցկի շրջանում, Կստինինսկի գյուղական բնակավայրի կազմում։ Գտնվում է համանուն ենթակայանի մոտ, հիմնադրվել է 1974 թվականից հետո։ Բնակչությունը 2010 թվականի դրությամբ կազմել է 104 մարդ։

## Կարգավիճակ
Տարբեր աղբյուրներում հանդիպել են կարգավիճակի տարբեր նշումներ։ Այսպես, պաշտոնական փաստաթղթերում, օրենքներում և քարտեզագրական աղբյուրներում բնակավայրի կարգավիճակը նշվել է որպես «ենթակայան»: Սակայն դասակարգիչներում օբյեկտի կարգավիճակը նշվել է որպես «բնակավայր», իսկ անվանումը՝ Վյատկա ենթակայան:

## Աշխարհագրական դիրք
Գտնվում է 33Р-013 ավտոճանապարհի մոտ, մոտավորապես 4 կմ հեռավորության վրա (ավտոճանապարհներով՝ 6 կմ) դեպի հյուսիս-արևելք ուղիղ գծով Կստինինո գյուղի բնակավայրի կենտրոնից դեպի հարավ Կիրով-Պերմ երկաթուղային գծից։ Գյուղի մոտ են գտնվում «Վյատկա» և «Սմենա» ԱԳԸ-ները: Զբաղեցնում է 42,6784 հա տարածք։ Բնակավայրի սահմաններում ավտոմոբիլային ճանապարհների երկարությունը 0,3 կմ է, ծածկույթը՝ ցեմենտբետոն: Բնակավայրի տարածքի կեսից ավելին զբաղեցնում է բուն ենթակայանը: Ծովի մակարդակից բացարձակ բարձրությունը 154մ կամ 151մ:  Մոտակա անտառներում գերակշռում են Սոճիի տեսակները: Համաձայն Վարչական-տարածքային բաժանման օբյեկտների համառուսական դասակարգիչի (ՕԿԱՏՕ) և Ռուսաստանի Դաշնության հասցեների դասակարգիչի (ԿԼԱԴՐ), բնակավայրում կա երկու փողոց, որոնք կրում են հետևյալ անունները՝ «Սմենա» ԱԳԸ-ի տարածք և «Տյուլպան» ԱԳԸ, կան տներ առանց փողոցների հետ կապի:

### Կլիմիա
Կլիման բնութագրվում է որպես ցամաքային, երկարատև ցուրտ՝ ձյունառատ ձմեռով և չափավոր տաք՝ կարճատև ամառով։ Միջին տարեկան ջերմաստիճանը 1,3-1,4&nbsp;°C է։ Ամենացուրտ ամսվա (հունվարի) միջին ջերմաստիճանը կազմում է −14,4-−14,3&nbsp;°C (բացարձակ նվազագույնը՝ −35&nbsp;°C), ամենատաք ամսվա (հուլիսի)՝ 17,6-17,8&nbsp;°C (բացարձակ առավելագույնը՝ 35&nbsp;°C)։ Անսառնամանիքային շրջանը տևում է 114-122 օր։ Տարեկան մթնոլորտային տեղումների քանակը 500-700 մմ է, որոնցից մոտ 70%-ը թափվում է տաք շրջանում։ Ձնածածկույթը հաստատվում է նոյեմբերի կեսերին և պահպանվում է 160-170 օր: Քամու գերակշռող ուղղությունը հարավից և հարավ-արևմուտքից է, արագությունը միջինում չի գերազանցում 28 կմ/ժ։ Տարվա օրերի մեծ մասը ամպամած է և մասնակի ամպամած:

## Պատմություն
1974 թվականին այստեղ շահագործման է հանձնվել «Վյատկա» էլեկտրական ենթակայանը։ Նույն թվականին նրա շուրջը սկսել է ձևավորվել համանուն բնակավայրը՝ ենթակայանի աշխատողների բնակության համար: Կառուցվել է առաջին երկհարկանի տասներկու բնակարանանոց բնակելի շենքը և կառուցվել է 0,3 կմ երկարությամբ ճանապարհ: Բնակավայրը պաշտոնապես գրանցվել է ոչ ուշ, քան 1978 թվականին: Իսկ բուն ենթակայանի կառուցումն ամբողջությամբ ավարտվել է 1976 թվականին: 988 թվականին կառուցվել են ևս երեք նույնպիսի տներ, բացվել է ճաշարան, խանութ, սաունա, մաքրման կայաններ և մանկապարտեզ։ 1996-1999 թվականներին կահավորվել են տնակներ, տեխնիկական ուսուցման համար նախատեսված տարածքներ, տաք ավտոկայանատեղի:

1978 և 1989 թվականներին բնակավայրը մտնում էր Կստինինսկի գյուղական խորհրդի կազմի մեջ, դրանից հետո Կստինինսկի գյուղական շրջանի կազմի մեջ, ոչ շուտ, քան 2010 թվականին մտավ Կստինինսկի գյուղական բնակավայրի կազմի մեջ:

## Բնակչություն
1989 թվականին բնակչությունը կազմում էր 111 մարդ (57 տղամարդ, 54 կին), որոնցից մշտական բնակչությունը կազմում էր 108 մարդ (53 տղամարդ, 55 կին), իսկ ամբողջ բնակչությունը դասվել է գյուղական կատեգորիային: 2002 թվականին մշտական բնակչությունը կազմում էր 124 մարդ (58 տղամարդ, 66 կին, ռուսներ 99 %), 2010  թվականին 104:

## Ենթակառուցվածքներ
2008 թվականի դրությամբ բնակավայրում գործել են բյուջետային Ֆելդշեր-մանկաբարձական կայան և գրադարան: Կա համանուն ենթակայան, որն ապահովում է տարածաշրջանի մի մասի էլեկտրաէներգիան և հանդիսանում է Կիրովի մարզի և Ռուսաստանի էներգետիկ ցանցերի միջև կապող օղակ: Կան երկու հորատանցքեր, որոնք օգտագործվում են ջրամատակարարման համար։ Կա էլեկտրական կաթսայատուն։ Կա ավտոբուսային կապ Կիրովի, Կիրովո-Չեպեցկի և հարևան բնակավայրերի հետ, որոնք գտնվում են ավտոճանապարհի մոտ (ավտոբուսի կանգառ «Վյատկա ենթակայան»):

## Ծանոթագրություններ

Կատեգորիա:1974 թվականին հիմնադրված բնակավայրեր